**Suomen Isännöintiliitto ry** on isännöintitoimialan järjestö. Se on jäsenyritystensä ja -yhdistystensä edunvalvoja ja sen tarkoituksena on muun muassa edistää isännöintipalvelujen ammattimaisen tuottamisen yleisiä edellytyksiä, kehittää jäsentensä osaamista ja vaikuttaa alan toimintaympäristöön.

Historia
--------

### Perustajajärjestöt

Ennen vuotta 2004 isännöintialalla toimi kolme liittoa*lähde?*: 

* Suomen Isännöitsijäliitto ry, joka perustettiin vuonna 1989
* Suomen Kiinteistönhoitoyhteisöt KIHO ry ja
* Isännöintiyritysten liitto ry.

Vuonna 1995 Suomen Isännöitsijäliittoon kuului noin tuhat päätoimista isännöitsijää.

### 2004–2018

Suomen Isännöintiliitto syntyi vuonna 2004, kun järjestöt yhdistyivät.*lähde?*

Vuonna 2006 liitto oli uudistamassa isännöitsijätodistusta. Suomen Isännöintiliiton toimitusjohtaja Tero Heikkilä vaati, että asuntojen julkisen hintarekisterin tulisi olla talokohtainen, jotta ostajat näkisivät kiinteistön kunnon vaikutuksen asunnon hinnassa.

Vuonna 2007 Suomen suurin isännöitsijä Realia liittyi Suomen Isännöintiliittoon. Realia oli syntynyt edellisenä vuonna, kun Huoneistokeskuksen ja SKV:n fuusiossa.

Vuonna 2013 liittoon kuului 400 isännöintiyritystä. Liitto julkaisi asukkaille suunnatun asumisoppaan, jossa opastettiin muun muassa vesivahinkojen välttämistä ja naapureiden kanssa käyttäytymistä.

Heikkilä toimi toimitusjohtajana joulukuuhun 2018 asti.

### 2019–

Syksyllä 2019 Isännöintiliiton toimitusjohtaja aloitti Mia Koro-Kanerva.

Suomen Isännöintiliitto nousi otsikoihin helmikuussa 2021 julkistetussa kartelliepäilyssä, jossa Kilpailu- ja kuluttajavirasto (KKV) vaatii markkinaoikeutta määräämään kuudelle isännöintiyhtiölle ja Isännöintiliitolle yhteensä 22 miljoonan euron seuraamusmaksun selville saamistaan isännöintialan keskinäisistä hinnoittelusopimuksista vuosina 2014–2017. Isännöintiliiton osuus summasta olisi runsaat 73 000 euroa.

Joulukuussa 2022 Markkinaoikeuden antaman ratkaisun mukaan Isännöintiliitto syyllistyi kartelliin. Liiton korvaussummaa lievennettiin 63 000 euroon. Isännöintiliitto ilmoitti pyytävänsä anteeksi eikä aikonut valittaa ratkaisusta korkeampaan oikeusasteeseen. Koro-Kanervan mukaan tapauksessa mukana olleiden yritysten liikevaihto vuosina 2014–2017 vastasi noin 17 prosenttia koko alan liikevaihdosta, eli kyseessä ei ollut määräävästä markkina-asemasta.

Organisaatio
------------

Isännöintiliitossa on mukana yli 500 jäsenyritystä ja 21 yhdistystä. Isännöintiliitto kehittää isännöintiä ja koko kiinteistöalaa yhdessä muun muassa jäsentensä, palveluntarjoajien ja muiden kiinteistö- ja rakennusalan toimijoiden kanssa.*lähde?*

Isännöintiliiton toimitusjohtaja on Mia Koro-Kanerva. Isännöintiliiton ylintä päätösvaltaa käyttää liittokokous, joka valitsee puheenjohtajiston ja hallituksen. Hallituksen puheenjohtaja ja varapuheenjohtajat valitaan kahdeksi vuodeksi kerrallaan ja hallituksen varsinaiset jäsenet ja varajäsenet vuodeksi kerrallaan. Hallituksen puheenjohtaja on Toivo Korhonen.

Toiminta
--------

Liitto tukee jäseniään esimerkiksi koulutusten, ohjeiden ja työkalujen myötä. Niitä tarjotaan esimerkiksi asukkaille suunnattuun viestintään liittyen. Muita Isännöintiliiton palveluita ovat materiaalit, neuvonta, tutkimukset sekä alaan liittyvä vaikuttaminen.

### Barometrit

Liitto tekee vuosittain Energiabarometri-kyselyitä jäsenyritysten ja -yhdistysten edustajille. Ensimmäinen kysely julkaistiin vuonna 2021. Sen toinen barometri käsittelee putkiremontteja.

### Lehdet

Isännöintiliitto julkaisee *Isännöinti*-lehteä, joka on suunnattu isännöinnin asiantuntijoille. Lehden päätoimittaja on Piia Kunnas.

Isännöintiliiton omistama, vuonna 1989 perustettu Isännöintiliiton Palvelu Oy kustantaa taloyhtiöasumisen ajankohtaismediaa *Kotitaloa*. Vuosien 2019 ja 2020 aikana *Kotitalo* laajentui printtilehdestä verkkoon. Lehden päätoimittaja on Päivi Maaniitty.

### Kilpailut

Liitto valitsee myös vuosittain vuoden isännöitsijän yleisöäänestyksessä, jonka finalistit ovat asiantuntijaraadin valitsemia. Vuoden isännöitsijöitä on valittu 1980-luvulta lähtien.

Isännöintiliiton Kotitalo-lehti valitsee Suomen parhaan taloyhtiön. Vuonna 2020 kilpailu järjestettiin kuudetta kertaa. Valinta tehdään kahden vuoden välein.

### Tapahtumat

Isännöintiliitto järjestää vuosittain kaksi isännöintialan suurtapahtumaa: Laki ja järjestys -ajankohtaiskoulutuksen kesäkuussa ja Isännöintipäivät syyskuussa.

Lähteet
-------

1. ↑  Isännöintiliiton säännöt *Isännöintiliitto*. Viitattu 17.3.2023.
2. 1 2  Isännöintiliitto Suomen Isännöintiliitto ry.. Viitattu 17.3.2023.
3. 1 2  Yhteystiedot *Isännöintiliitto*. Viitattu 17.3.2023.
4. 1 2  Hallitus ja päätöksenteko *Isännöintiliitto*. Viitattu 17.3.2023.
5. ↑  Suomen Isännöintiliitto: Kotitalon ja Isännöinti-lehden mediakortti *isannointiliitto.fi*. Viitattu 17.3.2023.
6. ↑  Suomen Isännöintiliitto ry:n säännöt Suomen Isännöintiliitto ry..  Arkistoitu 6.11.2012. Viitattu 16.12.2012.
7. ↑  Suomen Isännöitsijäliitto ry - Rekisteritiedot | Suomen Asiakastieto Oy *www.asiakastieto.fi*. Viitattu 17.3.2023.
8. 1 2  Palkittu | Suomen Isännöitsijäliitto on valinnut... *Helsingin Sanomat*.  15.9.1995. Viitattu 17.3.2023.
9. ↑  lyhyesti | Isännöintiliitto haluaa talokohtaiset hintatiedot *Helsingin Sanomat*.  15.4.2006. Viitattu 17.3.2023.
10. ↑  lyhyesti | Realia liittyi välittäjä- ja isännöintiliittoon *Helsingin Sanomat*.  20.5.2007. Viitattu 17.3.2023.
11. ↑  Jaana Laitinen: Vaativat asukkaat ja suuret työmäärät uuvuttavat isännöitsijät *Helsingin Sanomat*.  3.2.2013. Viitattu 17.3.2023.
12. ↑  Vesa Mäkinen HS: Isännöintiliitto: Monet suomalaiset eivät osaa enää asua *Helsingin Sanomat*.  15.8.2013. Viitattu 17.3.2023.
13. 1 2  Suomen Kuvalehti: Mia Koro-Kanerva on "höpönassu rakkausjohtaja", jolla on huima tavoite – tehdä isännöitsijän työstä toiveammatti *Suomenkuvalehti.fi*.  14.2.2020. Viitattu 17.3.2023.
14. ↑  Niemi, Liisa: Isännöintialan kartelliepäily sai taloyhtiöt varpailleen.  *Helsingin Sanomat*, 1.7.2022, s. A26. Näköislehti (maksullinen). Viitattu 2.7.2022.
15. ↑  Kukkonen, Laura: Isännöintiliitto hyväksyy sakot kartelliepäilyssä – "Pyydämme anteeksi" *Helsingin Sanomat*.  15.12.2022. Viitattu 16.12.2022.
16. ↑  Ukkoutumisen trendi alkaa pikkuhiljaa helpottaa alalla, jossa hyvät sosiaaliset taidot ja tippaleipäaivot ovat arvossa *Etelä-Suomen Sanomat*.  28.9.2019. Viitattu 17.3.2023.
17. ↑  Isännöintiliitto *Isännöintiliitto*. Viitattu 21.3.2023.
18. ↑  Heidi Huotilainen: "Tässä on ehtinyt kertyä patoutunutta korotustarvetta" – Näin sähkö- ja lämmityskulujen hurjan nousun arvioidaan vaikuttavan vastikkeisiin *Kauppalehti*. Viitattu 17.3.2023.
19. ↑  Outi Kokko: Yhä useampi taloyhtiö lykkää remonttia, kunnes putket vuotavat – hintojen laskua ei kannata odottaa *Ilta-Sanomat*.  4.5.2022. Viitattu 17.3.2023.
20. ↑  Isännöinti-lehti *Isännöintiliitto*. Viitattu 17.3.2023.
21. ↑  Isännöinti-lehti *Isännöintiliitto*. Viitattu 21.3.2023.
22. ↑  Isännöintiliiton Palvelu Oy *www.finder.fi*. Viitattu 17.3.2023.
23. ↑  Kotitalo-media *Isännöintiliitto*. Viitattu 17.3.2023.
24. ↑  ira.tenhunen: Kotitalo on nyt koko taloyhtiön ajankohtaismedia *Isännöintiliitto*.  26.11.2019. Viitattu 21.3.2023.
25. ↑  Yhteystiedot *Kotitalo*. Viitattu 21.3.2023.
26. ↑  Asuminen | Suomalaiset rapistavat omia kotejaan – Palkittu isännöitsijä nimeää yleisimmät virheet *Helsingin Sanomat*.  31.10.2022. Viitattu 17.3.2023.
27. ↑  Suomen paras taloyhtiö Turusta *aamuset.fi*. Viitattu 21.3.2023.
28. ↑  Lahtelainen taloyhtiö ylsi maan viiden parhaimman taloyhtiön joukkoon *Etelä-Suomen Sanomat*.  2.10.2019. Viitattu 21.3.2023.
29. ↑  Laki ja järjestys arkistot *Isännöintiliitto*. Viitattu 17.3.2023.
30. ↑  Isännöintipäivät *Isännöintiliitto*. Viitattu 17.3.2023.